Thisted-virksomheden Global Wind Power varsler en større fyringsrunde, hvor op til 45 medarbejdere risikerer at miste deres job.

Vindmøllefirmaet Global Wind Power varsler en større fyringsrunde. Både medarbejdere i Thisted og Herning bliver berørt. Fyringsrunden kommer på grund det pressede europæiske marked samt svigtende indtjening på virksomhedens kerneområder. - Som direktør i Global Wind Power har jeg truffet en svær, men nødvendig, beslutning om at afstemme organisationen til de behov, som vi har oplevet i markedet over længere tid. Der en ingen tvivl om, at vindmøllebranchen lige nu oplever en afmatning, som vi som virksomhed også må forholde os til. På trods af den væsentlige om-justering af virksomheden, som dette vil medføre, har vi planer om at videreføre et stærkt Global Wind Power over for vores partnere og investorer, skriver Henrik Amby, administrerende direktør, i en pressemeddelelse.